ટંકારા-પડધરી બેઠક પર આમ તો ભાજપનો દબદબો છેલ્લા ૨૫ વર્ષથી જોવા મળે છે અહીંથી ધારાસભ્ય રહી ચુકેલા મોહનભાઈ કુંડારિયા સંસદભવન સુધી પહોંચ્યા છે જોકે છેલ્લા બે વર્ષથી ચાલતા પાટીદાર આંદોલનમાં મોરબી જીલ્લાનું ટંકારા પણ પ્રભાવિત રહ્યું હતું તો આ બેઠક પર પાટીદાર ફેક્ટર જ હાર કે જીત નક્કી કરે છે કારણકે ૪૯ ટકા જેટલા મતદારો પાટીદાર છે જેથી પાટીદાર સમાજના સાથ સિવાય અહીંથી કોઈ પક્ષ ચૂંટણી જીતી સકે નહિ તો વળી ભાજપ વિરોધી પવનનો લાભ લેવા માટે કોંગ્રેસે ૨૦૧૨ માં અપક્ષ લડી ચુકેલા અને હાલના જીલ્લા કોંગ્રેસ પ્રમુખ લલીતભાઈ કગથરાને ટિકિટ આપી છે તો જીલ્લા ભાજપ પ્રમુખ રાઘવજીભાઈ ગડારાએ ભાજપમાંથી ઉમેદવારી નોંધાવી છે જેથી બંને પક્ષના જીલ્લા પ્રમુખ અને પાટીદાર આગેવાન વચ્ચે રસપ્રદ જંગ જોવા મળશે.